JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Tapeti Iraani juhtiv tuumateadlane
Saudide ja Iisraeli tunnustamine võib edasi lükkuda
Iraan rikastab uraani tuumarelva künnise suunas
Iraani tuumapogrammi juhtiv teadlane Mohsen Fakhrizadeh
hukkus umbes nädala eest toimunud relvastatud intsidendis
pealinna Teherani tööstustsooni lähistel.
Fakhrizadeh' auto peatati autopommiga
ja relvastatud püssimehed avasid tule tema soomustatud auto suunas.
Fakhrizadeh suri saadud haavadesse teel haiglasse.
Nagu tavaliselt, süüdistab Iraan rünnakus Iisraeli,
kuigi neil pole selle kohta mingeid tõendeid.
Samuti erines Iraani versioon intsidendist,
sest nende uurijate sõnul toimus rünnak kaugjuhitava automaadiga,
mis olevat olnud paigaldatud ca 150 m kaugusel asuvale autole.
Automaati olevat juhitud satelliidi kaudu
ja sõiduk, kust kuulivalang Iraani sõnul lähtus,
olevat tulistamise järel õhku lastud.
Sealt oleks Iraani uurijate sõnul leitud tõendeid selle kohta,
et kasutatud elektroonilised seadmed ja automaat olid Iisraeli päritolu.
Iraanis on ka võimas opositsioon
ja valitsusvastaseid relvastatud rühmitusi,
kuid Iraani valitsusele sobib paremini süüdistada toimunus Iisraeli.
Kui Iisrael intsidendis osales,
oli neil selleks kindlasti ka president Trumpi nõusolek.
Poliitikaekspertide hinnangul
võib sündmus nõrgendada USA tulevase presidendi soovi
taasavada JCPOA ehk 2015. a Iraani tuumaleping.
Iraani meedia teatel plaanib riik vasturünnakut
ühte Iisraeli tähtsaimasse kohta ehk Haifa sadamasse,
kus lisaks muule olulisele asub ka üks Iisraeli laevastiku baase.
Kas see õnnestub või mitte,
igal juhul on Iisraeli armee ja õhutõrje valmis
ning vastavad kindlasti kõigile provokatsioonikatsetele.
Ka riigi saatkonnad erinevates riikides on valvel võimalike atentaatide suhtes.
Iisrael tegi novembri keskel taas uusi rünnakuid Süürias
ja just sinna ehitatud Iraani Revolutsioonikaarti baasides
Golani ja Damaskuse naabruses.
Õhujõud hävitasid vähemalt kaheksa Iraani baasi,
laskemoonaladu ja raketibaasi.
Rünnakuis olevat hukkunud vähemalt 10 inimest,
kellest viis olid Iraani Revolutsiooni- kaardi al-Qudsi vägede eliitsõdurid
ning ülejäänud Süüria armee ja Hezbollah' militandid.
USA võimuvahetuse üsna kindel tagajärg on see,
et saudide ja Iisraeli mõlemapoolne diplomaatiline tunnustamine
võib mõnevõrra edasi lükkuda.
Kuni Bideni Iraani-poliitika suhtes puudub selgus,
ei hakka saudid tegema mingeid suuri välispoliitilisi muutusi,
kindlasti mitte selliseid,
mis annasid ühel või teisel viisil Iraanile põhjust provokatsioonideks.
Iraan võib hakata provotseerivalt kaitsma
Bahreinis elavaid šiiitidest usuvendi,
sest riigi rahvastik koosneb ligi 70-protsendiliselt
šiia islamit tunnistavaist moslemeist, kuigi riiki valitsevad sunniidid.
Analüütikute sõnul
võib Iraani usuline juhtkond teha Bahreini suunas äkilisi sõjakaid käike,
kui USAs on neile sobiv president.
Seepärast ootavad saudid ära, mis suunas USA välispoliitika areneb.
Riigi suhted Iisraeliga on siiski korras.
Selles kontekstis on mõistetav,
et Trumpi valitsus saatis Pärsia lahele oma 5. laevastiku
lennukikandja USS Nimitz juhtimisel.
Mainitud laevastiku baas on Bahreinis,
mistõttu Trumpi valitsusel polnud vaja korraldada mingit sõjalist õppust,
et Nimitzit koos saatelaevadega Pärsia lahele saata.
Iisraeli USA suursaadik Ron Dermer ütles esmaspäeval, 23. novembril,
et USA tulevane valitsus teeks vea, kui JCPOA juurde naaseks.
Äsjase presidendivalimiskampaania ajal kritiseerisid nii Biden kui ta abid
Trumpi 2018. a otsust loobuda lepingust väitega,
et see andis Iraanile võimaluse tuumarelva hankimise suunas liikuda.
Nad lubasid sedagi, et Bideni valitsus
püüab jõuda läbirääkimistel pikema ja tugevama lepinguni.
Eelmine nädal
rääkis Bideni endine abi A. Hochstein Iisraeli telekanalile 12,
et Iraani tuumaleppega ühinemine on tal "päevakorras"
ja valitud USA president olevat otsustanud teha seda
peagi pärast ametivande andmist.
Joe Biden oli asepresidendiks,
kui ekspresident Barack Obama lepingu Iraaniga allkirjastas.
Peaminister Benjamin Netanyahu mõistis lepingu kohe hukka
ja väitis, et see ei sisaldanud piisavaid garantiisid,
takistamaks, et Iraan endale tuumarelvi ei arenda.
On ka täiesti võimalik,
et Trumpi valitsus plaanib veel ulatuslikke sanktsioone Iraani suhtes,
et tulevasel valitsusel oleks raskem Iraani tuumaleppega taasühineda.
Diplomaatiline tunnustamine Iisraeli ja erinevate araabiamaade vahel
on tekitanud paraja usulise nägeluse eriti Jeruusalemma Templimäe osas.
Kohalik suurmufti Muhammad Ahmad Husseini
otsustas koos Jordaania Waqfiga
mitte lasta AÜEst, Bahreinist ja Sudaanist saabuvaid moslemeid
Templimäele palvetama.
Põhjenduseks väidetakse,
et Iisraeli tunnistavad reeturmoslemid polevat õiged moslemid
ega vääri pääsu islami tähtsuselt kolmandasse pühapaika.
Nii Saudi Araabia kui Bahreini meediakommentaatorid
on palestiinlaste otsuse suhtes karme seisukohti esitanud.
Nende sõnul on viimane aeg
asendada Templimäge haldav kõrgem mosleminõukogu
rahvusvahelise nõukoguga,
mis lubaks pühapaika lisaks palestiinlastele ka teisi.
Vahejuhtumid algasid sellest,
kui AÜEst ja Bahreinist tulnud moslemid
püüdsid Templimäele palvetama pääseda,
kuid neid takistati lausa jõuga.
Novembri viimasel nädalal võttis Iraani parlament Majlis vastu seaduse,
mis kohustab riigi valitsuse rikastama uraani 20 protsendini.
See tähendab, et JCPOAs kokku lepitud 3,67%st,
mis ületati juba aasta eest 5%ga, Iraanile enam ei piisa
ja nad tahavad nüüd tempot määrata,
oletades, et Joe Biden teeb lepingusse naasmiseks mida tahes.
Iraani juhtkonnale peaks siiski selge olema,
et neil on veel rohkem kui 1,5 kuud pistmist president Trumpiga,
kel on Iraani suhtes teatavasti oma nägemus.
Vaid ööpäev pärast Iraani eelmainitud otsust
pidas president Hassan Rouhani kõne,
kus õhutas Iraani valitsuse nimel USAd naasma lepingu juurde
2017. a seisu järgi, mitte 2015. a lähtekohtade järgi.
Ta pöördus jõuliselt ka J. Bideni poole, et USA hüvitaks Iraanile
Trumpi ametiajal kogunenud majanduskahjud.
President Rouhani ei lükanud ümber ega kommenteerinud
parlamendi eelmise päeva otsust kohustada valitsust
alustama tõhusamat uraani rikastamist kuni 20 protsendini.
Järgmisel päeval aga tapeti varem mainitud tuumaprogrammi juht,
nii et on raske mitte teha järeldusi nende sündmuste seotuse suhtes.
Antisemiitlike kõnede poolest tuntud
USA demokraate esindav Kongressi liige Rashida Tlaib
ühines sõnavõtus Gazat valitseva,
Moslemivennaskonda kuuluva terrorirühmituse Hamas sloganiga,
mis nõuab Iisraeli hävitamist.
Tlaib kuulutas 29. novembril,
kui tähistatakse ka Rahvusvahelist solidaarsuse päeva,
et Palestiina peab saama vabaks jõest mereni.
Ta kasutas sama terminoloogiat,
mida Hamas on viljelenud süstemaatiliselt juba kolm dekaadi
ja millega taotletakse Iisraeli riigi täielikku hävitamist.
Fakti, et sama jutuga ühineb USA Kongressi liige,
võib pidada ennekuulmatuks,
tõdes antisemitismi uuriva ADL liikumise esindaja USAs.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Uudistetoimetus soovib vaatajaile Head Soome Iseseisvuspäeva
ja õnnistatud advendiaega!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee